Cum încearcă Israelul să-și protejeze militarii după cazul soldatului acuzat în Brazilia de crime de război săvârșite în Gaza
Armata israeliană a anunțat noi reguli pentru aparițiile în mass-media pentru membrii săi, după ce un tribunal brazilian a ordonat o anchetă privind acuzațiile de crime de război împotriva unui soldat care a vizitat țara sud-americană. Măsurile, anunțate miercuri, impun ca numele și chipurile celor mai mulți dintre soldații săi - atât în serviciul activ, cât și în rezervă - să fie ascunse, scrie CNN.